b'\n_START_ARTICLE_\nRandi Stene\n_START_PARAGRAPH_\nRandi Stene (f\xc3\xb8dt 12. april 1963) er en norsk mezzosopran._NEWLINE_Efter studier i hjembyen Trondheim, i Oslo og i K\xc3\xb8benhavn, fik hun snart sit store internationale gennembrud som Octavian i Rosenkavaleren ved Op\xc3\xa9ra Bastille i Paris i 1993. I denne rolle har hun haft samme succes bl.a. i London. Rollen som Silla i Hans Pfitzners opera Palestrina ved Covent Garden f\xc3\xb8rte hende ogs\xc3\xa5 raskt til Metropolitan Opera i New York._NEWLINE_Som koncertsolist har Randi Stene optr\xc3\xa5dt bl.a. under BBC Proms med Esa-Pekka Salonen og Festspillene i Salzburg med Philippe Herreweghe, og hun er hyppig g\xc3\xa6st hos de nordiske hovedstadorkestre. Med sin base i K\xc3\xb8benhavn og centrale plads indenfor dansk opera, var hun selvskreven som solist ved indvielsen af det nye operahuset i K\xc3\xb8benhavn, i den storslagne nyproduktion af Verdis Aida. Hendes indspilninger af symfonisk musik omfatter bl.a. sange af Hugo Alfv\xc3\xa9n, John Dowland, Edvard Grieg, Wilhelm Peterson-Berger og Jean Sibelius._NEWLINE_Hun fik Gammleng-prisen i klassen klassisk i 2003.'